ปลุกเก็งกำไรS2ชงบอร์ดปันผล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ปลุกหุ้น S2 เก็งกำไรผลประกอบการปันผลสูง ชงเข้าบอร์ดพิจารณาสัปดาห์หน้า
แหล่งข่าวจากโบรกเกอร์ เปิดเผยว่า นักลงทุนปลุกหุ้น บริษัท เซาท์เทิร์นสตีล (S2) ขึ้นมาเก็งกำไรผลประกอบการปี 2552 และเงินปันผล โดยคาดว่าจะมีกำไรสุทธิราว 91 ล้านบาท กำไรต่อหุ้น 0.45 บาท และมีแนวโน้มที่จะจ่ายเงินปันผลได้ไม่ต่ำกว่า 40% ของกำไรสุทธิ หรือประมาณ 2025 สตางค์ต่อหุ้น
“หากจ่ายปันผลได้ในอัตราที่คาดการณ์ ถือว่าเป็นอัตราที่ให้ผลตอบแทนจากเงินปันผลสูง หรือร่วม 7% ซึ่งสูงกว่าอัตราดอกเบี้ยเงินฝากมาก ขณะเดียวกันมีบทวิเคราะห์ออกมา สนับสนุนการลงทุน ทำให้นักลงทุนเข้ามาเก็งกำไรรับผลประกอบการและเงินปันผล” แหล่งข่าวเปิดเผย 
แหล่งข่าวจากบริษัท เซาท์เทิร์นสตีล ยอมรับว่า สัปดาห์หน้าจะมีการประชุมคณะกรรมการบริษัท (บอร์ด) เพื่อพิจารณาผลประกอบการและผู้บริหารจะนำเสนอเงินปันผล 0.200.25 บาทต่อหุ้น ให้บอร์ดพิจารณา
ด้านผลการดำเนินงาน แหล่งข่าวเปิดเผยว่า ออกมาเป็นที่น่าพอใจ แม้ว่าราคาขายเหล็กจะปรับตัวลงตามภาวะเศรษฐกิจ ทำให้ยอดขายลดลง แต่ปริมาณการขายเพิ่มขึ้น ส่งผลให้ผลประกอบการต่ำกว่าปี 2551 เล็กน้อย ซึ่งปี 2551 มีกำไรสุทธิ 104 ล้านบาท 
นายแสงรุ้ง นิติภาวะชน กรรมการผู้จัดการ บริษัท เซาท์เทิร์นสตีล กล่าวว่า ไม่รู้สาเหตุที่ราคาหุ้นปรับตัวขึ้น ขณะที่ปัจจัยพื้นฐานบริษัทไม่มีอะไรเปลี่ยนแปลง และสัปดาห์หน้ามีการประชุมบอร์ด น่าจะนำเรื่องการจ่ายเงินปันผลเข้าหารือด้วย 
สำหรับผลประกอบการปี 2553 ตั้งเป้ายอดขายขยายตัว 15% เพิ่มจากปี 2552 ที่คาดว่าทำได้ 1.1 แสนตัน จากภาวะเศรษฐกิจที่ฟื้นตัวและภาครัฐสนับสนุนโครงการต่างๆ ทำให้ความต้องการใช้เหล็กเพิ่มขึ้น
ด้านราคาหุ้น S2 วันที่ 19 ก.พ. ขึ้นไปสูงสุด 3.46 บาท เพิ่มขึ้น 0.12 บาท และท้ายตลาดมีแรงขายทำกำไร กดราคาหุ้นวูบลงมาปิด 3.20 บาท ลดลง 0.14 บาท มูลค่าซื้อขาย 17.79 ล้านบาท 
ทั้งนี้ ความเคลื่อนไหวของหุ้นระหว่างวันที่ 1519 ก.พ. ราคาหุ้นปรับตัวขึ้นจาก 3.08 บาท (12 ก.พ.) มาปิดล่าสุด 3.20 บาท เพิ่มขึ้นถึง 0.12 บาท หรือ 4% 
บทวิเคราะห์บริษัทหลักทรัพย์ คันทรี่ กรุ๊ปให้มูลค่าหุ้น S2 ที่เหมาะ สมปี 2553 อยู่ที่ 4.10 บาท